पाएं अपने शहर की ताज़ा ख़बरें और फ्री ई-पेपरडाउनलोड करें
पूर्व मंत्री और लहार विधायक डॉ. गोविंद सिंह ने अपनी 2021-22 की विधायक निधि से रविवार को लोगों के कोरोना वायरस इलाज के लिए सिविल अस्पताल लहार में ऑक्सीजन प्लांट लगाने के लिए19 लाख रुपए दिए।
गौरतलब है कि पूर्व मंत्री डॉ. गोविंद सिंह द्वारा दी गई राहत राशि से रोगी कल्याण समिति द्वारा अस्पताल में ऑक्सीजन प्लांट लगाया जाएगा। साथ ही अस्पताल में25 ऑक्सीजन पलंग बिछाए जाएंगे। मालूम हो कि कोरोना महामारी के बढ़ते प्रकोप से नगरवासी सहित प्रशासन अस्त-व्यस्त है। पूर्व मंत्री की ओर से इस आपदा काल में मदद के हाथ बढ़ाने से स्वास्थ्य विभाग की मुश्किलें आसान होगी। अस्पताल के लिए उपकरण खरीदने पर विभागीय अधिकारियों को बल मिलेगा।
पूर्व मंत्री पहले भी दे चुके हैं 24 लाखःपूर्व मंत्री डॉ. गोविंद सिंह द्वारा 18 अप्रैल को करोना मरीजों के इलाज के लिए वेंटीलेटर, ऐंबुलेंस,ऑक्सीजन कंसनट्रेटर, कार्डीयक मोनिटर, वाटर कूलर खरीदने के लिए 17 लाख रुपए अस्पताल को दिए गए थे। वहीं डॉ. गोविंद सिंह ने 30 अप्रैल को 7 लाख रुपए ऑक्सीजन कंसनट्रेटर और कार्डियक मोनिटर खरीदे के लिए दे चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn